**Ministru kabineta noteikumu projekta “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekts “Grozījumi Ministru kabineta 2020.gada 10.novembra noteikumos Nr.676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai”” (turpmāk – MK noteikumu projekts) paredz noteikt atbalsta pieejamību visiem nodokļu maksātājiem, bez iepriekš noteiktā nozaru ierobežojuma.  MK Noteikumu projekts stāsies spēkā nākamajā dienā pēc tā publicēšanas oficiālajā izdevumā “Latvijas Vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK Noteikumu projekts izstrādāts saskaņā ar Covid-19 infekcijas izplatības seku pārvarēšanas 2. pantu un 15. panta trešo daļu, lai sniegtu atbalstu Covid-19 krīzes skartam uzņēmumam apgrozāmo līdzekļu plūsmas krituma kompensēšanai, lai pārvarētu Covid-19 krīzes otro izplatīšanās vilni (Ministru prezidenta paziņojums 2020.gada 6.novembrī) un tādējādi turpināt aktivitātes, kas vērstas uz Latvijas tautsaimniecības ilgtspējīgu attīstību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Pašreizējā situācija**  Valstī 2020.gada 6.novembrī atkārtoti izsludināta ārkārtējā situācija un ir noteikti dažāda veida ierobežojumi, kas kopumā kavē tautsaimniecības attīstību un ekonomikas atveseļošanos, līdz ar to joprojām nepieciešams īstenot īpašus pasākumus un atbalsta mehānismus Covid-19 krīzes pārvarēšanai.  Ministru kabinetā 2020.gada 10.novembrī tika apstiprināti noteikumi Nr.676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai” (turpmāk – MK Noteikumi Nr.676), nosakot kritērijus, pieprasīšanas un piešķiršanas kārtību, ko piemēro krīzes skartajiem nodokļu maksātājiem granta veidā apgrozāmo līdzekļu plūsmas kompensācijai, ierobežojot atbalsta saņēmēju loku ar definētajām nozarēm. Attiecīgi MK Noteikumi Nr.676 tika izstrādāti saskaņā ar valsts atbalsta normām.  2020.gada 26.novembrī Krīzes vadības grupas uzņēmējdarbības veicināšanai ietvaros notika konsultācijas ar uzņēmēju pārstāvošajām organizācijām par atbalsta programmas nosacījumiem, tika nolemts, ka atbalsts apgrozāmo līdzekļu plūsmas kompensācijai ir būtisks visās nozarēs, ņemot vērā, ka Covid-19 krīze skar visus uzņēmumus. Līdz ar to nolemts, ka MK Noteikumos Nr.676 ir veicami grozījumi, saglabājot valsts atbalsta normas un izslēdzot normas, kas paredz nozaru ierobežojumu.  Galvenā būtība MK noteikumu projektā:   1. izslēgtas un precizētas normas, kas paredz nozaru ierobežojumu un vienlaikus ņemot vērā Eiropas Komisijas 2020. gada 19. marta paziņojuma "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863) (turpmāk – Pagaidu regulējums) tvērumu nozaru ierobežojumam, t.sk., kredītiestādēm un finanšu iestādēm; 2. ņemot vērā paplašināto MK Noteikumu Nr.676 tvērumu, precizētas normas, kas striktāk ierobežo uzņēmumu dalību atbalsta programmā attiecībā uz to saistību izpildi pret valsti, t.i., noteikts ierobežojums saņemt atbalstu, ja uzņēmums vai tā valdes loceklis iepriekšējā gadā un iesnieguma izvērtēšanas brīdī ir sodīts par pārkāpumu, kas attiecas uz uzņēmuma nodokļu saistībām, pārkāpumiem muitas jomā, vai par darba tiesisko attiecību regulējošo normatīvo aktu pārkāpumu, izņemot gadījumu, ja par atsevišķu pārkāpumu ir piemērots brīdinājums vai naudas sods, kas nepārsniedz 151 euro, un gada laikā sodu kopsumma nepārsniedz 500 euro; 3. skaidrota prasība, kā ir jāveic apgrozījuma krituma uzskaite, ņemot vērā, ka atbalsta pretendenta decembra iesniegumā var nebūt pieejami dati par visu 2020.gada decembra mēnesi, t.i., iesniegumos līdz 2020.gada 31.decembrim norādāms apgrozījuma kritums par 2020.gada novembri, bet Iesniegumos līdz 2021.gada 15.janvārim – par 2020.gada decembri; 4. precizēta norma par finanšu grūtībās nonākušo vidējo un lielo uzņēmumu statusu vērtēšanu, skaidrojot, ka atbalstu nevar sniegt vidējam vai lielam uzņēmumam, kurš 2019. gada 31. decembrī jau bija nonācis finanšu grūtībās atbilstoši Komisijas regulas Nr. 651/2014 2. panta 18. punktā noteiktajai definīcijai. Vienlaikus atbalsu var saņemt, ja vidējs vai liels uzņēmums ir nonācis finanšu grūtībās uz atbalsta piešķiršanas brīdi, tādējādi ievērojot precīzu Pagaidu regulējumā tvērumu. 5. precizēta norma, skaidrojot grūtībās nonākuša uzņēmuma vērtēšanas prasību sīkajiem (mikro) vai mazajiem saimnieciskās darbības veicējiem. Atbilstoši Finanšu ministrijas 2020.gada 26.novembrī sniegtajam skaidrojumam - MK noteikumu Nr.676 17.punkta redakcija neatbilst tam, kas ir noteikts Pagaidu regulējuma 22.punkta c) un ca) apakšpunktam. Ievērojot Pagaidu regulējumā noteikto, MK noteikumos  Nr.676 17.punktā nevar noteikt, ka mazos uzņēmumus nevērtēs uz 2019.gada 31.decembri. Tie ir jāvērtē uz 2019.gada 31.decembri, bet uz tiem attiecas Pagaidu regulējuma 22.punkta ca) apakšpunktā noteiktais izņēmums.   Līdz ar MK Noteikumu projektu tiek precizēta atbalsta programmai kopā nepieciešamā valsts budžeta summa (skat. III sadaļu).  Ekonomikas ministrija 2020.gada 17.novembrī iesniedza Eiropas Komisijā paziņojumu par MK Noteikumiem NR.676, izmantojot Eiropas Komisijas pārziņā esošo elektroniskās paziņošanas sistēmu – SANI 2. Lietai piešķirts Nr. SA.59592. Līdz ar MK Noteikumu projekta apstiprināšanu, Ekonomikas ministrija 2020.gada 25.novembrī ir vērsusi Eiropas Komisijas uzmanību par sagaidāmajām izmaiņām MK Noteikumos par nozarēm un attiecīgi plānoto papildus nepieciešamo budžetu, un 2020.gada 27.novembrī sniegusi precizētu informāciju Eiropas Komisijai par sagatavotajām izmaiņām atbalsta programmā. Provizoriski Eiropas Komisija plāno pieņemt lēmumu 2020.gada 30.novembrī-5.decembrī.  VID atbalsta izmaksu veiks, kad Eiropas Komisija pieņēmusi lēmumu par šo noteikumu atbalsta saderību ar Eiropas Savienības iekšējo tirgu. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Finanšu ministrija. |
| 4. | Cita informācija | Nav |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Latvijā reģistrēti nodokļu maksātāji. VID. | | | | | | | |
| 2. | Tiesiskā regulējuma ietekme uz tautsaimniecību un administratīvo slogu | | Noteikumu projektā ietvertā tiesiskā regulējuma īstenošana tiks nodrošināta VID resora esošo līdzekļu un cilvēkresursu ietvaros. | | | | | | | |
| 3. | Administratīvo izmaksu monetārs novērtējums | | MK noteikumu projekts šo jomu neskar | | | | | | | |
| 4. | Atbilstības izmaksu monetārs novērtējums | | MK noteikumu projekts šo jomu neskar | | | | | | | |
| 5. | Cita informācija | | Nav | | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | |
| Rādītāji | | | 2020.gads | | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru  2022. gadam |
| 1 | | | 2 | | 3 | 4 | 5 | 6 | 7 | 8 |
| 1. Budžeta ieņēmumi | | | 0 | | 0 | 0 | 0 | 0 | 0 | 0 |
| 1.1. valsts pamatbudžets | | | 0 | | 0 | 0 | 0 | 0 | 0 | 0 |
| 1.2. valsts speciālais budžets | | | 0 | | 0 | 0 | 0 | 0 | 0 | 0 |
| 1.3. pašvaldību budžets | | | 0 | | 0 | 0 | 0 | 0 | 0 | 0 |
| 2. Budžeta izdevumi | | | 0 | | 70 800 000 | 0 | 0 | 0 | 0 | 0 |
| 2.1. valsts pamatbudžets | | | 0 | | 70 800 000 | 0 | 0 | 0 | 0 | 0 |
| 2.2. valsts speciālais budžets | | | 0 | | 0 | 0 | 0 | 0 | 0 | 0 |
| 2.3. pašvaldību budžets | | | 0 | | 0 | 0 | 0 | 0 | 0 | 0 |
| 3. Finansiālā ietekme | | | 0 | | 70 800 000 | 0 | 0 | 0 | 0 | 0 |
| 3.1. valsts pamatbudžets | | | 0 | | 70 800 000 | 0 | 0 | 0 | 0 | 0 |
| 3.2. speciālais budžets | | | 0 | | 0 | 0 | 0 | 0 | 0 | 0 |
| 3.3. pašvaldību budžets | | | 0 | | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | | X | | +70 800 000 | X | 0 | X | 0 | X |
| 5. Precizēta finansiālā ietekme | | | X | | +70 800 000 | X | 0 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | | MK Noteikumu projekta ietvaros uz atbalstu varētu pretendēt 110 tūkstoši uzņēmumu, kuru kopējais mēneša bruto algas fonds ir 256.9 milj. euro. Ņemot vērā ierobežojumus par 20% kritumu, pieredzi, ka parasti piesakās mazāks skaits nekā sākotnēji plānots, kā arī ierobežojumu saņemt ne vairāk kā 50 tūkstošus euro, Ekonomikas ministrijai ir pieņēmums ir ka programma ieviešanai varētu būt kopā nepieciešami 70,8 milj. euro. Līdz ar MK Noteikumu Nr.676 apstiprināšanu apstiprināti ir jau 30 000 000 euro, līdz ar to papildus nepieciešami 40 800 000 euro. | | | | | | | |
| 6.1. detalizēts ieņēmumu aprēķins | | |
| 6.2. detalizēts izdevumu aprēķins | | |
| 7. Amata vietu skaita izmaiņas | | | Noteikumu projekts šo jomu neskar. | | | | | | | |
| 8. Cita informācija | | | Nepieciešamais finansējums Covid-19 krīzes skartajiem nodokļu maksātājiem apgrozāmo līdzekļu plūsmas nodrošināšanai tiks pārdalīts no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”, Valsts ieņēmumu dienestam finansējumu pieprasot pa daļām atbilstoši nepieciešamajam apmēram. | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta krīzes vadības grupas uzņēmējdarbības veicināšanai ietvaros apspriežot noteikumu projektu ar nozares uzņēmējiem. |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, VID. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | MK noteikumu projekta izpilde tiks nodrošināta Ekonomikas ministrijas, Finanšu ministrijas (normatīvā regulējuma izstrāde) un VID (lēmumu pieņemšana un atbalsta izsniegšana) esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Ekonomikas ministrs Jānis Vitenbergs

Vīza:

Valsts sekretāra p.i.,

Valsts sekretāra vietniece Zaiga Liepiņa